laion/Wikipedia-Exotic huggingface dataset:
ჯაჰიდე სონკუ

ჯაჰიდე სონკუ (დ. 27 დეკემბერი, 1919, იემენი, ოსმალეთის იმპერია — გ. 18 მარტი, 1981, სტამბოლი, თურქეთი) — თურქი მსახიობი, მოდელი, მწერალი და პირველი ქალი რეჟისორი თურქეთში. ჯაჰიდე სონკუ, დაბადებით ჯაჰიდე სერაპი, დაიბადა 1919 წლის 27 დეკემბერს, იემენში, ქალაქ ბაბ-ი-საბაში, რომელიც იმ დროს ოსმალეთის იმპერიის შემადგენლობაში იყო, სამხედროების ოჯახში. მისი მამა, კაპიტანი ნეჯათი სამხედრო ოფიცერი, ხოლო ბაბუა — ჩორაფსიზ იბრაჰიმი — ოსმალეთის ჯარში მეშვიდე არმიის მთავარსარდალი იყო, რომელშიც ჯაჰიდეს მამა მსახურობდა. პირველი მსოფლიო ომის დაწყებისა და ოსმალეთის იმპერიის შესუსტების შემდეგ, ოჯახი საცხოვრებლად სტამბოლში გადავიდა. ჯაჰიდეს მშობლები მალევე განქორწინდნენ და ის თავის უფროს დასთან და დედასთან ერთად საცხოვრებლად ბაბუის, იბრაგიმის სახლში გადავიდნენ, ფათიჰის რაიონში. ბაბუის გარდაცვალების შემდეგ, სახლი, რომელშიც გოგონა იზრდებოდა დაიწვა, რის შემდეგაც მამამ გადაწყვიტა შვილები საცხოვრებლად მასთან წაეყვანა, თუმცა უფროსი დისგან განსხვავებით ჯაჰიდემ დედასთან დარჩენა არჩია. მან დაწყებითი და საშუალო სკოლა სწორედ ფათიჰში დაამთავრა. ჯაჰიდე პირველ ქორწინებაში იყო მსახიობ ტალატ არტემელთან, რომელთან განქორწინების შემდეგ, 1943 წელს, გაიცნო ბიზნესმენი იჰსან დოკური, რომელიც თამბაქოს მაგნატად იყო წოდებული და მისგან ჰყავდა შვილი ენდერი. მსახიობის მესამე ოციფიალური ურთიერთობა შედგა არამუსლიმ ბიზმესმენთან, ფარსე გევრეკიანთან, რასაც დიდი წინააღმდეგობა მოჰყვა როგორც ოჯახის ასევე ხალხის მხრიდანაც. ამ ურთიერთობას გამო გადაწყდა ჯაჰიდეს საქალაქო თეატრებიდან გარიცხვა, თუმცა მუჰსინ ერთურულის წინააღმდეგობის შედეგად იგი მუშაობას კვლავ განაგრძობდა. მეორე მსოფლიო ომის შემდეგ თურქეთში შემოღებულ იქნა კანონი, რომლის თანახმადაც არამუსლიმთა ქონების გადასახადი 87% უნდა ყოფილიყო. სახელმწიფომ ფარსეს უძრავი ქონების კონფისკაცია მოახდინა და თვითონ შრომით ბანაკში გაგზავნა, რის შემდეგაც, გარშემო მყოფების ზეწოლის შედეგად, ჯაჰიდე იძულებული გახდა გევრეკიანთან ურთიერთობა შეეწყვიტა. ჯაჰიდე ხელოვნებას საშუალო სკოლაში სწავლისას ეზიარა. მისი სასცენო კარიერა თექვსმეტი წლის ასაკში დაიწყო და მალევე შევიდა სტამბოლის თეატრის საყვარელ მსახიობთა სიაში. პირველი სატელევიზიო როლი 1933 წელს შეასრულა, ფილმში „Söz Bir Allah Bir“. პოპულარობა მოიპოვებინა ფილმმა „Bataklı Damın Kızı Aysel“ (1935), რომელშიც განასახიერებდა ლამაზ ქალს, რომელმაც მამაკაცს გული გაუტეხა და გაიქცა. 1950 წელს მან საკუთარი კინოსტუდია გახსნა, რითიც იგი თურქეთის ისტორიაში შევიდა, როგორც პირველი ქალი რეჟისორი. სტუდიის დაარსებიდან ცამეტი წლის შემდეგ, მის ტერიტორიაზე გაჩნდა ხანძარი, რის გამოც იგი გაკოტრდა. ამის შემდეგ მუჰსინ ერთურულის დახმარებით მუშაობდა საქალაქო თეატრში. ცხოვრების ბოლო წლებში ებრძოდა ალკოჰოლიზმს. 1979 წელს მან მიიღო ჯილდო კინომწერალთა ასოციაციის წინაშე გაწეული ღვაწლისთვის. იგი გარდაიცვალა 1981 წლის 18 მარტს, სტამბოლში. დასაფლავებულია ზინჯირლიკუიუს სასაფლაოზე. ყოველწლიურად მისი სახელის უკვდავსაყოფად გაიცემა ჯილდო „Golden Orange Cahide Sonku“. 2021 წელს Netflix-მა დაიწყო მუშობა ჯაჰიდეს ცხოვრების ადაპტაციაზე სერიალისთვის. Özgüç, Agah; Özgüç, Yüksel (2007). Cahide Sonku, Pecete Kağıdındaki Anılar. PMP Basım Yayın. s. 83. ბიოგრაფია დაარქივებული 2021-04-30 საიტზე Wayback Machine. [3] ↑ [1] ↑ [2]
ნანა ტონია

ნანა ტონია (დ. 4 ნოემბერი, 1948, თბილისი) — ქართველი ლიტერატურათმცოდნე, მეცნიერი, მთარგმნელი და პედაგოგი. ფილოლოგიის მეცნიერებათა დოქტორი (1993), პროფესორი (1995). 1971 წელს დაამთავრა თბილისის სახელმწიფო უნივერსიტეტის კლასიკური ფილოლოგიის ფაკულტეტი სპეციალობით ფილოლოგ-კლასიკოსი, ქართული ენისა და ლიტერატურის მასწავლებელი. 1972-1982 წლებში — თბილისის სახელმწიფო უნივერსიტეტი, „ბერძნულ-ლათინური ბიბლიოთეკის“ მთავარი რედაქტორი. 1982-1994 წლებში — ამავე უნივერსიტეტის „ხმელთაშუა ზღვის კულტურების კვლევის ლაბორატორიის“ უფროსი მეცნიერ-თანამშრომელი. 1997-2006 წლებში — კლასიკური ფილოლოგიის, კათედრის პროფესორი. 2006-2018 წლებში — თბილისის სახელმწიფო უნივერსიტეტი, ჰუმანიტარული ფაკულტეტის კლასიკური ფილოლოგიის, ბიზანტინისტიკისა და ნეოგრეცისტიკის ინსტიტუტის ასოცირებული პროფესორი. 2017 წლიდან — თბილისის სახელმწიფო უნივერსიტეტი, ჰუმანიტარულ მეცნიერებათა ფაკულტეტის კლასიკური ფილოლოგიის, ბიზანტინისტიკისა და ნეოგრეცისტიკის ინსტიტუტის კლასიკური ფილოლოგიის კათედრის ხელმძღვანელი. 2018 წლიდან — ამავე უნივერსიტეტის ჰუმანიტარულ მეცნიერებათა ფაკულტეტის კლასიკური ფილოლოგიის, ბიზანტინისტიკისა და ნეოგრეცისტიკის ინსტიტუტის პროფესორი. სამეცნიერო კვლევის სფეროები: ანტიკური ლიტერატურის ისტორია. ბერძნული ცივილიზაციის ისტორია. ბერძნული მითოლოგია, ანტიკური ლირიკა, ანტიკურობა და დასავლეთ ევროპული ლიტერატურა. თარგმანის ხელოვნება, ანტიკური სამყაროს ქალთა შემოქმედება, ქალი ანტიკურ სამყაროში. თანამედროვე ლიტერატურული კონცეფციები და ანტიკურობა, ძველი ბერძნული ენა, კლასიკური ფილოლოგიის შესავალი. ანტიკური მითოლოგიური და ისტორიული ფიგურები მსოფლიოს სახვით ხელოვნებაში. ჟურნალ „ფაზისის“ სარედაქციო კოლეგიის წევრი. საგამომცემლო პროგრამა „ლოგოსის“ სარედაქციო კოლეგიის წევრი. ორმოცდაათამდე წიგნის რედაქტორი. 60-მდე სამეცნიერო ნაშრომის ავტორი, მათ შორის, 33 წიგნი. საქართველოს ახალგაზრდული ლიტერატურის, ხელოვნების, არქიტექტურის და ჟურნალისტიკის დარგში (ძველი ბერძნული ლირიკის სფეროში შესრულებული მხატვრული თარგმანებისა და გამოკვლევებისათვის) მიღებული აქვს „ახალგაზრდული პრემია“ (1982). საკანდიდატო დისერტაციის თემა — „საფოს პოეტური სამყარო“, დაიცვა 1981 წელს. სადოქტორო დისერტაციის თემა — „საფოს ფენომენი და ანტიკური ხანის ქალთა პოეზია“, დაიცვა 1993 წელს. 2004 — საქართველოს სახელმწიფო პრემია მავედრებელი ქალები = Ικεtiδες: ტრაგედია, თბილისი, ლოგოსი, 2021, გვ. 156 ISBN 9789941831348 მედეა = Μήδεια : პიესა, თბილისი, ლოგოსი, 2017, გვ. 192 ISBN 9789941468292 ანტიკურობა და ევროპული ლიტერატურა: მონოგრაფია // წ. 1: ანტიკურობიდან კლასიციზმამდე, თბილისი, ლოგოსი, 2015, გვ. 310 ISBN 9789941437823 ანტიკურობა და ევროპული ლიტერატურა: მონოგრაფია // წ. 2, ანტიკურობის თანამედროვეობა, თბილისი, ლოგოსი, 2014, გვ. 354 ISBN 9789941437656 მეტამორფოზები/ოვიდიუსი, თბილისი, ბაკურ სულაკაურის გამ-ბა, 2013, გვ. 430 ISBN 9789941158278 ანტიკური ლიტერატურული ტრადიციები და თანამედროვეობა: ლექციათა კურსი, თბილისი, ლოგოსი, 2011, გვ. 344 ISBN 9789941401909 ანტიკური სამყაროს პოეტესები = Poetessen der Antike, თბილისი, ლოგოსი, 2008, გვ. 320 ISBN 9789941401169 საქართველოს მეცნიერებათა დოქტორები, 1992-2006, ირინა ჯაფარიძე, თბ., 2012, გვ. 491 ნანა ტონია — საქართველოს ბიოგრაფიული ლექსიკონი
კლაიპედის უნივერსიტეტი

კლაიპედის უნივერსიტეტი (ლიეტ. Klaipėdos universitetas) ― უნივერსიტეტი ლიეტუვის საპორტო ქალაქ კლაიპედაში. კლაიპედის უნივერსიტეტი ლიეტუვის სეიმის განკარგულებით, 1991 წლის 1-ელ იანვარს დაარსდა. უნივერსიტეტის შემადგენლობაში შევიდა ქალაქში არსებული უმაღლესი საგანმანათლებლო დაწესებულებებიც. საწყის ეტაპზე უნივერსიტეტში 3 000 სტუდენტი სწავლობდა და სამ ფაკულტეტს (ჰუმანიტარულ და საბუნებისმეტყველო მეცნიერებათა, საზღვაო ინჟინერია და პედაგოგიკა) მოიცავდა. შემდეგში უნივერსიტეტში შვიდი ფაკულტეტი და რვა ინსტიტუტი შეიქმნა: საბუნებისმეტყველო მეცნიერებათა და მათემატიკის, ჰუმანიტარულ მეცნიერებათა, საზღვაო ინჟინერიის, ხელოვნების, პედაგოგიკის, სოციალურ მეცნიერებათა და ჯანდაცვის მეცნიერებათა ფაკულტეტები და საზღვაო, საზღვაო ლანდშაფტის, უწყვეტი განათლების, სანაპირო კვლევებისა და დაგეგმარების, ბალტიის ზღვის რეგიონის ისტორიისა და არქეოლოგიის, რეგიონული პოლიტიკისა და დაგეგმარების, მექატრონიკისა და მუსიკოლოგიის ინსტიტუტები. 2017 წლისთვის უნივერსიტეტში 4 000 სტუდენტი სწავლობდა, ხოლო პერსონალი 600 ადამიანს შეადგენდა. უნივერსიტეტში 54 საბაკალავრო, 4 სპეციალიზებული პროფესიული, 48 სამაგისტრო და 11 სადოქტორო საგანმანათლებლო პროგრამა მოქმედებს. ოფიციალური საიტი ↑ 1.0 1.1 Directory of Open Access Journals — 2003. <a href="https://wikidata.org/wiki/Track:Q1227538"></a> ↑ https://web.archive.org/web/20200923154928/https://www.lmba.lt/apie-lmba/nariai — 2015. ↑ https://www.eu-conexus.eu/en/home/who-we-are/
ნუკრი მაჭარაშვილი

ნუკრი მაჭარაშვილი (დ. 2 აგვისტო, 1940, თბილისი) — ქართველი ინჟინერი. 1962 წელს დაამთავრა საქართველოს პოლიტექნიკური ინსტიტუტის სამთო-გეოლოგიური ფაკულტეტი და მიენიჭა ელექტრო-მექანიკოსის კვალიფიკაცია. 1962 წელს მუშაობა დაიწყო ჭიათურის მაღაროთა სამმართველოს ცენტრალური ფაბრიკის მთავარი მექანიკოსის მოადგილედ. 1964-1966 წლებში მუშაობდა საქართველოს მშენებლობის სამინისტროს №8 სამშენებლო ტრესტ „ჭიათურმანგანმშენი“-ს სამშენებლო სამმართველო „ბინმშენის“ სამუშაოთა მწარმოებლად. 1966-1968 წლებში იყო სამშენებლო-სამონტაჟო ტრესტ „საქსანტექმონტაჟი“-ს მთავარი ენერგეტიკოსი. 1968-1974 წლებში იყო სამშენებლო-სამონტაჟო სამმართველო „თბილსანტექმონტაჟი“-ს სამუშაოთა მწარმოებელი, საგეგმო განყოფილების უფროსი. 1974-1976 წლებში მუშაობდა საქართველოს მინისტრთა საბჭოსთან არსებული სამონტაჟო და სპეციალური სამუშაოების მთავარი სამმართველოს „საქმთავარმონტაჟსპეცმშენო“-ს განყოფილების უფროსად. 1976-1986 წლებში ამავე მთავარი სამმართველოს, ჯერ რესპუბლიკური სამმართველო „რეწვენტილაციის“, შემდეგ კი რესპუბლიკურ სამმართველო „თერმოიზოლაციის“ უფროსად. 1989-1999 წლებში მუშაობდა საქართველოს სოფლის მეურნეობის სამინისტროს სამშენებლო სამმართველოს უფროსად. 1999-2007 წლებში იყო საქართველოს ჯანმრთელობის დაცვის სამინისტროს მთავარი კონსულტანტი სპეციალური და სამონტაჟო სამუშაოების მიმართულებით. მისი უშუალო მონაწილეობითა და ხელმძღვანელობით განხორციელებულ იქნა: ჭიათურისა და ნაგუთის საცხოვრებელი დასახლების კომპლექსის მშენებლობა, რუსთავის აზოტის, მეტალურგიული და ცემენტის ქარხნების სავენტილაციო სისტემების მონტაჟი, ასევე ზესტაფონის ფეროშენადნობთა და ქუთაისის საავტომობილო ქარხნების სავენტილაციო სისტემების მონტაჟი, ბათუმის ნავთობგადამამუშავებელი ქარხნის თერმოიზოლაციის სისტემების მონტაჟი. აგრეთვე აფხაზეთის ავტონომიური რესპუბლიკის სამრეწველო და სამოქალაქო დანიშნულების ობიექტების სავენტილაციო და თერმოსაიზოლაციო სამუშაოების შესრულება. მათ შორის: თბილისის ოპერისა და ბალეტის თეატრის, გრიბოედოვის სახელობის სახელმწიფო დრამატული თეატრისა და საცურაო აუზის სავენტილაციო და თერმოსაიზოლაციო სისტემების მონტაჟი და სხვა. მრავალწლიანი შრომითი საქმიანობისა და დამსახურებისათვის მიღებული აქვს სახელმწიფო და საუწყებო ჯილდოები. საქართველოს არქიტექტორთა და მშენებელთა ენციკლოპედია, წიგნი 2, თბ., 2021, გვ. 183-184 ნუკრი მაჭარაშვილი — საქართველოს ბიოგრაფიული ლექსიკონი
სინძიანის სამედიცინო უნივერსიტეტი

სინძიანის სამედიცინო უნივერსიტეტი (ჩინ. გამარტ. 新疆医科大学, ფინინი: Xīnjiāng Yīkē Dàxué; უიღ. شىنجاڭ تىببىي ئۇنىۋېرسىتېت [Shinjang Tibbiy Universiteti]; წარსულში ცნობილი, როგორც სინძიანის სამედიცინო კოლეჯი) ― სამედიცინო უნივერსიტეტი ურუმჩში, სინძიანის ავტონომიურ რეგიონში, ჩინეთში. უნივერსიტეტის კურიკულუმი აქცენტს მედიცინაზე, მენეჯმენტსა და ლინგვისტიკაზე აკეთებს. სინძიანის სამედიცინო უნივერსიტეტი ტრადიციული ჩინური მედიცინის კოლეჯისა და სინძიანის სამედიცინო კოლეჯის შერწყმის შედეგად ჩამოყალიბდა. ვიკისაწყობში არის გვერდი თემაზე: სინძიანის სამედიცინო უნივერსიტეტი ოფიციალური საიტი ↑ Dow University of Health Sciences. Duhs.edu.pk. დაარქივებულია ორიგინალიდან — 21 სექტემბერი 2010. ციტირების თარიღი: 23 August 2010 ↑ Past Academic Exchange Activities zh, en. School of Biomedical Sciences. The Chinese University of Hong Kong. The Chinese University of Hong Kong (14 October 2010). დაარქივებულია ორიგინალიდან — 23 მარტი 2012. ციტირების თარიღი: 7 May 2012 ↑ No.MCI-5(3)/2007-Med./. დაარქივებულია ორიგინალიდან — 25 სექტემბერი 2010. ციტირების თარიღი: 23 August 2010 ↑ Our partners – Xinjiang Medical University. Partners Harvard Medical International. დაარქივებულია ორიგინალიდან — 1 მაისი 2008. ციტირების თარიღი: 7 November 2008 ↑ Key Industry Partnerships. BIOACTIVES RESEARCH NEW ZEALAND. BIOACTIVES RESEARCH NEW ZEALAND (2005–2009). დაარქივებულია ორიგინალიდან — 9 მაისი 2012. ციტირების თარიღი: 7 May 2012
გოგა შავერზაშვილი

გოგა შავერზაშვილი (დ. 4 აგვისტო, 1950, თბილისი) — ქართველი კომპოზიტორი და პედაგოგი. 1984 წელს დაამთავრა თბილისის სახელმწიფო კონსერვატორია. 1975–1980 წლებში იყო ვანო სარაჯიშვილის სახელობის თბილისის სახელმწიფო კონსერვატორიის პედაგოგი(პედაგოგ–პრაქტიკანტი). 1973 წლიდან თბილისის „ნიჭიერთა ათწლედის“ პედაგოგი(ფორტეპიანო). 1992 წლიდან ე. მიქელაძის სახელობის მუსიკალური კოლეჯის პედაგოგი(კომპოზიცია). 2006 წლიდან ვანო სარაჯიშვილის სახელობის თბილისის სახელმწიფო კონსერვატორიის პედაგოგი(კომპოზიცია), 1995 წლიდან ასოცირებული პროფესორი. თხზულებები: „პოემა–ელეგია“ სიმებიანი ორკესტრისათვის(1990), სიმფონია(2010), „პოემა“ სიმებიანი ორკესტრისათვის(2015). ინსტრუმენტული კონცერტები: საფორტეპიანო N1(1984, სამ ნაწილიანი), სავიოლინო N1, N2(1991, 1993), საფორტეპიანო N2(1992), ფანტაზია ფორტეპიანოს, ვიოლინოს, ვიოლონჩელოსა და ორკესტრისათვის(2015, პირველი შესრულება). კამერულ–ინსტრუმენტული ნაწარმოებები: სიმებიანი კვარტეტ N1, N2(1993, 2012), სავიოლინო სონატა(1983), 6 საფორტეპიანო სონატა(1987–2001), „ტრანსკრიფციები მ. ბალანჩივაძის თემებზე“(2013), საფორტეპიანო ტოკატა(2014), საფორტეპიანო პიესები და საფორტეპიანო იმპროვიზაციები ჯაზურ და კლასიკურ თემებზე. 2 პიესა სოლო ალტისათვის(1980), „განწყობილებანი“ ფლეიტის, კლარნეტისა და ფორტეპიანოსათვის(1993), „ჯაზ–ხორუმი“ ვიოლინოსა და ფორტეპიანოსათვის(2015). კამერულ–ვოკალური ნაწარმოებები: „4 სიმღერა ქართულ ხალხურ ლექსებზე“ დაბალი ხმისა და ფორტეპიანოსათვის(1982), ვოკალური ციკლი „ციურნი ხმები“ მაღალი ხმისა და ფორტეპიანოსათვის ი. ჭავჭავაძის ლექსებზე(1993), რომანსი „საყურე“ დაბალი ხმისა და ფორტეპიანოსათვის ნ. ბარათაშვილის ლექსზე(2011), საბავშვო სიმღერები. საგუნდო ნაწარმოებები: 3 გუნდი შერეული გინდისათვის a cappella ვაჟა–ფშაველას ლექსებზე(1984), 3 გუნდი a cappella „გალობანი გიორგისნი“ ქალთა გუნდისათვის(2011). გასტროლები: რუსეთი, უნგრეთი, საფრანგეთი, დანია, ინგლისი, გერმანია; კომპოზიტორ ალექსანდრე შავერზასვილისა და მუსიკისმცოდნე ა. ქავთარაძის ვაჟიშვილი; პიანისტი, კონცერტმაისტერი, ჯაზმენი–იმპროვიზატორი. საქართველოს კომპოზიტორთა კავშირის გამგეობა, წევრი საქართველოს კომპოზიტორთა კავშრი, წევრი 2014 — საქართველოს კულტურისა და ძეგლთა დაცვის სამინისტროს კონკურსი, ლაურეატი ნაწარმოებისთვის : საფორტეპიანო ტოკატა 2012 — საქართველოს კულტურისა და ძეგლთა ნაწარმოებისთვის : „ნოველეტ“ი კლარნეტისა და გიტარისთვის 2012 — საქართველოს კულტურისა და ძეგლთა დაცვის სამინისტროს კონკურსი, ლაურეატი ნაწარმოებებისთვის : „პასტორალი“ ფლეიტის, ვიოლინოს, ჩელოსა და ორი გიტარისთვის 2010 — საქართველოს კულტურისა და ძეგლთა დაცვის სამინისტროს კონკურსი, ლაურეატი ნაწარმოებებისთვის : სიმებიანი კვარტეტი N2, რომანსი დაბალი ხმისა და ფორტეპიანოსათვის 2004 — საქართველოს კომპოზიტორთა კავშირის პრემია, „წლის საუკეთესო კომპოზიტორი“ საფორტეპიანო ტრიოსთვის N1 1985 — ახალგაზრდა კომპოზიტორების საკავშირო კონკურსი, ლაურეატი (მოსკოვი) საფორტეპიანო კონცერტისთვის N1 1972 — ამიერკავკასიის მუსიკოს-შემსრულებელთა კონკურსი, ლაურეატი (ბაქო) ქართული მუსიკის ენციკლოპედიური ლექსიკონი. თბ., 2015, გვ. 511 გოგა შავერზაშვილი — საქართველოს ბიოგრაფიული ლექსიკონი
გაიოზ ცინცაძე

გაიოზ ცინცაძე (დ. 12 იანვარი, 1926, თბილისი) — ქართველი ექიმი, მეცნიერი. თერაპევტ–კარდიოლოგი, მედიცინის მეცნიერებათა დოქტორი, მუნიციპალური გაერთიანებული კარდიოლოგიური კლინიკის დირექტორი, საქართველოს მედიკო–ბიოლოგიური აკადემიის აკადემიკოსი. 1948 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1948–1951 წლებში იყო თბილისის პირველი კლინიკური საავადმყოფოს ორდინატორი, 1951 წლიდან კი ექიმთა დიპლომის შემდგომი განათლების თბილისის სახელმწიფო სამედიცინო აკადემიის თერაპიისა და კარდიოლოგიის კათედრის ასისტენტი, დოცენტი, კათედრის გამგე, პროფესორი. ავტორია 92 სამეცნიერო ნაშრომის. მისი ხელმძღვანელობით დაცულია 1 სადოქტორო და 15 საკანდიდატო დისერტაცია. საკანდიდატო დისერტაციის თემა - "ბალისტოკარდიოგრაფიული და ელექტროკარდიოგრაფიული მონაცემების შედარებითი დიაგნოსტიკური მნიშვნელობა კორონალური სისხლის მიმოქცევის უკმარისობის დროს", დაიცვა 1960 წელს, ხოლო სადოქტორო დისერტაციის თემა - "არტერიული ჰიპერტონია და გულის უკმარისობა", 1976 წელს. 1998 - ღირსების ორდენი 1980 - საქართველოს სახელმწიფო პრემია საქართველოს მეცნიერებათა დამსახურებული მოღვაწე ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 338 გაიოზ ცინცაძე — საქართველოს ბიოგრაფიული ლექსიკონი
ისმაილ ყარა

ისმაილ ყარა (დ. 1945 — გ. 1998) — ქართველი მწერალი. თურქეთში მცხოვრებ ქართველთა ეროვნული ცნობიერების გაღვივების საქმეში მნიშვნელოვანი როლი შეასრულა მწერალმა ისმაილ ყარა შავიშვილმა, რომლის თურქულენოვანი შემოქმედების მთავარი თემა თურქეთში მცხოვრები ქართველების ყოფა-ცხოვრების მხატვრული წარმოსახვაა. მწერალი 1945 წელს დაიბადა იმერხევის ქართულ სოფელ შოლთისხევში. მიუხედავად იმისა რომ ხსენებული რეგიონი სამ საუკუნეზე მეტია თურქეთის შემადგენლობაშია მოქცეული, მოსახლეობის მნიშვნელოვან ნაწილს იქ კვლავაც ქართველები შეადგენენ. აღნიშნულმა გარემომ არსებითად განმსაზღვრელი ზეგავლენა იქონია ისმაილ შავიშვილის ეროვნული ცნობიერების ჩამოყალიბებაზე. პირველდაწყებითი განათლება წყალსიმერის დაწყებით სკოლაში მიიღო. იმერხეველთა ყოველდღიურ ყოფაში ქართული ენა იმდენად ფართოდ ყოფილა დამკვიდრებული, რომ მოსწავლეთა უდიდეს ნაწილს საერთოდ არ სცოდნია თურქული, რაც ხელს უშლიდა სასწავლო პროცესის ნორმალურად წარმართვის საქმეს. ვითარების გამოსწორების მიზნით, სკოლის ხელმძღვანელობას მოსწავლეებისათვის მშობლიურ ენაზე საუბარი აუკრძალავს და ამ ბრძანების შესრულებაზე მკაცრი კონტროლი დაუწესებია. სოფლის დაწყებითი სკოლის დამთავრების შემდეგ ისმაილმა სწავლა ჯერ ართვინის საშუალო სკოლაში განაგრძო, შემდეგ კი დუზჯეს ლიცეუმში, რომელიც 1961 წელს დაასრულა. ეკონომიკური გაჭირვების გამო უმაღლეს სასწავლებელში სწავლის გაგრძელება ვეღარ შეძლო. ანკარაში ორწლიანი ეკონომიკური კურსები დაამთავრა და სხვადასხვა დროს ეკონომისტად მუშაობდა რიზეში, ყარადერეში, ორჰანგააზში, ქელესსა და ინეგოლში. 1969 წელს მწერალმა ცოლად შეირთო ქართველი ქალი ხატიჯე სარაჩი (ნიღმაძე). 1984 წლიდან ისმაილი ქალაქ ინეგოლში დასახლდა. ინეგოლში დასახლება მწერალმა, იმიტომ გადაწყვიტა, რომ ეს ქალაქი ძირითადად ქართველებით იყო დასახლებული. ისმაილ შავიშვილის ქარუთლი ცნობიერაბა მთელი ძალით არის გამოვლენილი მის მხატვრულ შემოქმედებაში, კერძოდ, რომანში „მაჭახლის უღელტეხილი“, რომელის ქართული თარგმანი გამომცემლობა „აჭარამ“ 1992 წელს 20 000 ტირაჟით გამოსცა. წიგნი ქართულ ენაზე თარგმნეს მწერლის მეუღლემ ხატიჯე სარაჩმა და მწერალმა ემენ დავითაძემ. 1989 წელს ისმაილ შავიშვილმა საქართველოში მისი მოგზაურობის შედეგად მიღებული შთაბეჭდილებები აღწერა. ამ მოგზაურობას განსაკუთრებულ მნიშვნელობას და ემოციურ სიმძაფრეს სძენდა ის ფაქტი, რომ ამით მწერალმა და მისი ოჯახის წევრებმა პირველად ნახეს თავიანთი ისტორიული სამშობლო. ისმაილ შავიშვილის პუბლიცისტური ნარკვევბის ციკლი უაღრესად საინტერესოა იმითაც, რომ იგი თურქეთში მცხოვრები ჩვენებურების ეროვნულ ყოფასთან და ცნობიერებასთან დაკავშირებული საჭირბოროტო საკითხების შესახებაც გვაწვდის გარკვეულ ინფორმაციას. მწერალი თავისი მოღვაწეობის ერთ-ერთ უმთავრეს მოვალეობად ჩვენებურების ზეპირი შემოქმედების შეგროვებას მიიჩნევდა. მისი მიზანი იყო თურქეთში მცხოვრებ ქართველებში გავრცელებული თქმულებების შეგროვება და ცალკე წიგნად გამოცემა. სამწუხაროდ ისე გარდაიცვალა, რომ ვერ მოასწრო ჩვენი თანამემამულეების ზეპირსიტყვიერების ნიმუშების ცალკე წიგნად გამოცემა. 1998 წელს ისმაილ ყარა შავივიშვილი ინეგოლში გარდაიცვალა. ნიკოლეიშვილი ავთანდილ. ისმაილ ყარა (შავიშვილი) – ნამდვილი ქართველი გულითაც და ცნობიერებითაც //ქართულენოვანი ზეპირსიტყვიერება და მწერლობა თურქეთში. ქთ., 2015 გვ. 257-274. ისმაილ ყარა — საქართველოს ბიოგრაფიული ლექსიკონი
Filecoin

Filecoin (⨎) — ღია კოდის, საჯარო კრიპტოვალუტის და ციფრული გადახდის სისტემა, რომელიც განკუთვნილია ბლოკჩეინზე დაფუძნებული კოოპერატიული ციფრული შენახვისა და მონაცემთა მოძიების მეთოდით. იგი დამზადებულია Protocol Labs-ის მიერ და აგებულია ინტერპლანეტარული ფაილური სისტემის თავზე, რაც მომხმარებლებს საშუალებას აძლევს იქირაონ გამოუყენებელი ადგილი მყარ დისკზე. გარიგებების დასარეგისტრირებლად გამოიყენება ბლოკჩეინის მექანიზმი. Filecoin-ის ავტორების თქმით, ეს არის დეცენტრალიზებული შენახვის სისტემა, რომელიც მიზნად ისახავს „კაცობრიობის ყველაზე მნიშვნელოვანი ინფორმაციის შენახვას“. Filecoin არის ღია პროტოკოლი და მხარს უჭერს ბლოკჩეინს, რომელიც აღრიცხავს ქსელის მონაწილეების მიერ დაკისრებულ ვალდებულებებს, ტრანზაქციებს, რომლებიც განხორციელებულია FIL-ის, ბლოკჩეინის მშობლიური ვალუტის გამოყენებით. ბლოკჩეინი დაფუძნებულია როგორც რეპლიკაციის მტკიცებულებაზე, ასევე სივრცის დროის დადასტურებაზე. ცენტრალიზებული შენახვის მეთოდოლოგიისგან განსხვავებით, Filecoin მიზნად ისახავს მონაცემების დეცენტრალიზებულად შენახვას, რაც მდგრადია ცენტრალიზებულ საცავში წარმოქმნილი პრობლემების მიმართ. Filecoin-ის დეცენტრალიზებული ბუნების გამო, ის იცავს მონაცემთა მდებარეობის მთლიანობას, რაც მას ადვილად მოსაპოვებელს ხდის. ის ასევე საშუალებას აძლევს ადამიანებს თავიანთ ქსელში იყვნენ იმ მონაცემების მცველები, რომლებსაც ისინი ინახავენ. გარდა ამისა, Filecoin ასევე აჯილდოებს ქსელის კვანძებს, რომლებიც აგროვებენ და ინახავენ მონაცემებს მათ ბლოკჩეინ ქსელში. ↑ 1.0 1.1 „Showdown in the Cloud: Dropbox IPO, Meet the Filecoin ICO“. Observer (ინგლისური). 2017-07-11. ციტირების თარიღი: 2017-08-11. ↑ Tepper, Fitz. Filecoin's ICO opens today for accredited investors after raising $52M from advisers | TechCrunch. ციტირების თარიღი: 2017-08-11 ↑ Vigna, Paul (2017-08-11). „Latest Hot Digital Coin Offering: $187 Million in One Hour for Filecoin“. Wall Street Journal (ინგლისური). ISSN 0099-9660. ციტირების თარიღი: 2017-08-11. ↑ „Investors poured millions into a storage network that doesn't exist yet“. Ars Technica (ინგლისური). ციტირების თარიღი: 2017-08-11. ↑ Johnson, Steven (2018-01-16). „Beyond the Bitcoin Bubble“. The New York Times (ინგლისური). ციტირების თარიღი: 2018-09-26. ↑ Corbyn, Zoë (2018-09-08). „Decentralisation: the next big step for the world wide web“. The Observer (ინგლისური). ISSN 0029-7712. ციტირების თარიღი: 2019-10-05.
რუხი კარდინალი

რუხი კარდინალი, ან რუხი უწმინდესობა (ფრანგ. éminence grise) — გამორჩეული გავლენის მქონე გადაწყვეტილების მიმღები პირი ან მრჩეველი, რომელიც მოქმედებს „კულისებს მიღმა“, არასაჯარო ან არაოფიციალურ თანამდებობაზე, ან თანამდებობის გარეშე, და ინარჩუნებს განსაკუთრებულ გავლენას ფორმალური თანამდებობების მქონე პირებსა და მათ შერჩევაზე. ფრაზის პირველი ადრესატი იყო ფრანსუა ლეკლერკ დიუ ტრემბლე, კარდინალ რიშელიეს მარჯვენა ხელი. ლეკლერკი იყო კაპუცინელი ბერი, რომელიც ცნობილი იყო რუხი სამოსით, ხოლო მიმართვა „მისი უწმინდესობა“ გამოიყენება რომის კათოლიკური ეკლესიის კარდინალთან მიმართებაში. მიუხედავად იმისა, რომ ლეკლერკი არასოდეს გამხდარა კარდინალი, მის გარშემო მყოფები მას ასე უწოდებდნენ კარდინალ რიშელიეზე გავლენის გამო. ლეკლერკი მოხსენიებულია რამდენიმე პოპულარულ ნაშრომში. ოლდოს ჰაქსლიმ დაწერა ლეკლერის ინგლისური ბიოგრაფია სახელწოდებით რუხი უწმინდესობა. ფართოდ ცნობილია ასევე ჟან-ლეონ ჟერომის 1873 წლის ნახატი L'Éminence Grise, რომელზეც ლეკლერკი კიბეზე ჩამოდის და კარგად ჩანს მისდამი სხვა ადამიანების პატივისცემა. ლეკლერკი ნახსენებია ალექსანდრე დიუმას რომანში „სამი მუშკეტერი“, როგორც პერსონაჟი მამა ჯოზეფი, რიშელიეს ძლევამოსილი თანამოაზრე. იაროსლავ კაჩინსკი ხშირად მიიჩნევა პოლონეთის რეალურ მმართველად. კაჩინსკის არ უკავია სახელმწიფოს მეთაურის თანამდებობა, მაგრამ არის მმართველი პარტიის თავმჯდომარე და ორჯერ აირჩია, თუ ვინ გახდებოდა პოლონეთის პრემიერ-მინისტრი. არსებული ტრადიციის საწინააღმდეგოდ - როდესაც პარტიის ლიდერი უნდა გამხდარიყო პრემიერ-მინისტრი - კაჩინსკიმ თანამდებობაზე სხვა ადამიანები დანიშნა. მიუხედავად იმისა, რომ მას არ აქვს ოფიციალური თანამდებობა მთავრობაში, ის ხშირად ხვდება უცხოელ ლიდერებს და წარმომადგენლობით ფუნქციას ასრულებს, მათ შორის, როგორც წარმომადგენლობითი ფუნქციის მატარებელი, ის შეხვდა ანგელა მერკელს,დონალდ ტრამპს, ვოლოდიმირ ზელენსკისა და სხვებს. საქართველოში რუხ კარდინალად სხვადასხვა მიმომხილველები მიიჩნევენ ბიძინა ივანიშვილს. ↑ O'Connell, D.P. (1968). Richelieu. New York: The World Publishing Company.  ↑ Mould, Michael (2011). The Routledge Dictionary of Cultural References in Modern French. New York: Taylor & Francis.  ↑ Foy, Henry (26 February 2016). „Jaroslaw Kaczynski: Poland's kingmaker“. Financial Times. ↑ [1] ↑ Who is Jaroslaw Kaczynski, the puppet master of Poland's far-right?. ↑ Merkel making 'last chance' visit to Poland DW 06.02.2017. ↑ „Trump in Poland: Five reasons why he is going there“. BBC News. 5 July 2017. ↑ Joe Biden to travel to Europe for extraordinary summit on Ukraine as 3million have now fled the country and 20,000 feared dead in besieged Mariupol alone. ↑ Georgian Government on Defensive in Journalist Kidnapping Case ↑ Former Georgian Premier Enters Election Campaign ↑ The Daily Dispatch – August 3
აქდერე (ქემალფაშის რაიონი)

აქდერე (თურქ. Akdere) — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 84 კილომეტრში, ხოლო რაიონის ცენტრ ქემალფაშიდან 4,6 კილომეტრში. 2020 წლის მონაცემებით სოფელში 117 ადამიანი ცხოვრობს. სოფლის ძველი ისტორიული, ქართული სახელწოდებაა ზენდიდი. ↑ Akdere Köyü Türkçe. დაარქივებულია ორიგინალიდან — 5 Mart 2016. ციტირების თარიღი: 4 Haziran 2014. ↑ Artvin Kemalpaşa Akdere Köy Nüfusu Türkçe. დაარქივებულია ორიგინალიდან — 19 Kasım 2018. ციტირების თარიღი: 29 Mart 2020. ↑ Taner Artvinli, Artvin Yer Adları Sözlüğü, İstanbul, 2013, s. 55, 276, ISBN 9786055708856.